
HOTĂRÂRE
[bookmark: _GoBack]cu privire la sesizarea domnului Constantin Nunu

În conformitate cu prevederile art. 56 alin. 6-9, art. 58, art. 60, art. 61 din Codul Audiovizualului al Republicii Moldova, în baza cap. VI pct. 1-4, cap. VII pct. 1-3, pct. 8, cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova" aprobat prin Hotărârea Consiliului de Observatori nr. 87 din 30.08.2013 şi în baza pct. 21- 44 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova” modificat prin Hotărârile Consiliului de Observatori nr. 11 din 17.03.2015 și nr. 52 din 23.05.2016
Consiliul de Observatori
HOTĂRĂŞTE:
1. Se ia act de sesizarea domnului Constantin Nunu.
2. Președintele IPNA Compania “Teleradio-Moldova” va lua măsuri ca pe viitor să nu fie încălcate prevederile art. 14 din Constituția Republicii Moldova, Legii nr. 764 din 27.12.2001 privind organizarea administrativ-teritorială a Republicii Moldova și a deciziilor Consiliului Coordonator al Audiovizualului nr. 21 din 26.02.2008 și nr. 38 din 19.03.2014, care prevăd: “Radiodifuzorii aflați sub jurisdicția Republicii Moldova sunt obligați să utilizeze denumirile oficiale corecte ale satelor, comunelor, orașelor și raioanelor potrivit legislației Republicii Moldova, astfel încât să nu admită derogări de la prevederile legislației în vigoare, care reglementează scrierea în limba română și transcrierea în limba rusă a acestor denumiri”.
3. Hotărârea intră în vigoare în ziua adoptării.

Hotărârea a fost adoptată cu votul a 7 membri ai Consiliului de Observatori: „PRO”– 7 (N. Spătaru, L. Gurez, S. Nistor, V. Țapeș, M. Țurcan, L.Vasilache, V. Vlad).


Preşedintele
Consiliului de Observatori				Nicolae SPĂTARU

Secretarul
Consiliului de Observatori				Emmanuela CERNEI

